Numărul evreilor care au emigrat în Polonia din Ucraina și Rusia Sovietică în perioada interbelică a crescut rapid. Populația evreiască din zona fostei Polonii a Congresului a crescut de șapte ori între 1816 și 1921, de la aproximativ 213.000 de persoane la aproximativ 1.500.000 de persoane. Potrivit recensământului polonez din 1921 existau 2.845.364 evrei în a Doua Republică Poloneză, dar până la sfârșitul anului 1938 numărul lor crescuse cu peste 16% la aproximativ 3.310.000. Rata medie de așezare permanentă a fost de aproximativ 30.000 de evrei pe an. În același timp, în fiecare an, aproximativ 100.000 de evrei tranzitau Polonia, încercând să emigreze neoficial peste ocean. De la sfârșitul Războiului polono–sovietic și până la sfârșitul anului 1938, populația evreiască din Republica Poloneză a crescut cu peste 464.000 de persoane.